П Р О Т О К О Л   №  5
от заседание на комисия “Бюджет и финанси”,
проведено на 1 февруари 2017 г.

ПРИСЪСТВАЛИ НА ЗАСЕДАНИЕТО:	Димитър Узунов – председател
Елка Атанасова
Каролина Неделчева
Румен Боев
Румен Георгиев

ОТСЪСТВА: Камен Иванов

От администрацията на ВСС присъстваха: Маргарита Радкова – директор на дирекция „Бюджет и финанси”, Елисавета Илиева – н-к отдел „Счетоводство и методология”, той и главен счетоводител и Красимира Василева - н-к отдел „ЮОДКВСС”, дирекция „Правна”, АВСС.

Корекции на бюджета на органите на съдебната власт за 2017 г.

1. ОТНОСНО: Извършване на промяна по бюджета на Висш съдебен съвет, с цел осигуряване на средства за заплащане на данък сгради и такса за битови отпадъци за имоти, управлението на които е възложено на Пленума на ВСС.
Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2017 г. на Висш съдебен съвет по § 19-00 „Платени данъци, такси и административни санкции“ с ….., с цел осигуряване на средства за заплащане на данък сгради и такса за битови отпадъци за имоти, управлението на които е възложено на Пленума на ВСС.
Средствата са за сметка на неразпределения резерв по § 19-00 „Платени данъци, такси и административни санкции“ за 2017 г. по бюджета на съдебната власт.

2. ОТНОСНО: Искане от административния ръководител на Окръжен съд гр. Хасково за осигуряване на средства за закупуване на дизелово гориво за отопление.
Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение на бюджета за 2017 г. на Окръжен съд гр. Хасково по § 10-00 „Издръжка“ в размер на ….. за осигуряване на 9 000 литра дизелово гориво за отопление.
Средствата са за сметка на неразпределения резерв по бюджета на съдебната власт за 2017 г. по § 10-00 „Издръжка“.

3. ОТНОСНО: Искане от административния ръководител на Административен съд гр. Стара Загора за осигуряване на средства за представителни разходи, във връзка с тържествено отбелязване на десет години от създаването и началото на дейността на съда.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2017 г. на Административен съд гр. Стара Загора по § 10-00 „Издръжка“ с ….., с цел осигуряване на средства за представителни разходи, във връзка с тържествено отбелязване на десет години от създаването и началото на дейността на съда.
 Средствата са за сметка на неразпределения резерв по бюджета на съдебната власт за 2017 г. по § 10-00 „Издръжка“.

4. ОТНОСНО: Искане от административния ръководител на Районен съд гр. Белоградчик за осигуряване на средства за закупуване на дизелово гориво за отопление.
Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение на бюджета за 2017 г. на Районен съд гр. Белоградчик по § 10-00 „Издръжка“ в размер на ….. за осигуряване на 3 000 литра дизелово гориво за отопление.
Средствата са за сметка на неразпределения резерв по бюджета на съдебната власт за 2017 г. по § 10-00 „Издръжка“.

5. ОТНОСНО: Искане от административния ръководител на Районен съд гр. Никопол за осигуряване на средства за закупуване на дизелово гориво за отопление.
Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение на бюджета за 2017 г. на Районен съд гр. Никопол по § 10-00 „Издръжка“ в размер на ….. за осигуряване на 2 500 литра дизелово гориво за отопление.
Средствата са за сметка на неразпределения резерв по бюджета на съдебната власт за 2017 г. по § 10-00 „Издръжка“.

6. ОТНОСНО: Искане от административния ръководител на Районен съд гр. Тополовград за осигуряване на средства за закупуване на гориво за отопление.
Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение на бюджета за 2017 г. на Районен съд гр. Тополовград по § 10-00 „Издръжка“ в размер на ….. за осигуряване на гориво за отопление.
Средствата са за сметка на неразпределения резерв по бюджета на съдебната власт за 2017 г. по § 10-00 „Издръжка“.

7. ОТНОСНО: Искане от административния ръководител на Районен съд гр. Мадан за осигуряване на средства за закупуване на 3 броя климатици.

Комисия „Бюджет и финанси”
Р Е Ш И :

ОТЛАГА вземането на решение до изработване критерии и лимити за закупуване на компютърна техника, копирна техника, озвучителна техника и климатици в органите на съдебната власт, както и за централизирана доставка на тази техника, съгласно решение на Пленума на ВСС по протокол № 45/08.12.2016 г., т. 40-А.

8. ОТНОСНО: Искане от административния ръководител на Апелативен съд гр. Бургас за осигуряване на средства за договорна годишна цена за поддръжка на асансьори, както и за закупени аварийни алармени устройства.
Комисия „Бюджет и финанси”
Р Е Ш И :

ПРЕПОРЪЧВА на административния ръководител на Апелативен съд гр. Бургас да извърши разходите в размер на ….. за поддръжка на асансьори и закупуване на аварийни алармени устройства, в рамките на утвърдените средства по бюджета на съда за 2017 г., като вземе предвид решение на ВСС по т. 2 от протокол № 38/14.12.2005 г.

9. ОТНОСНО: Искане от административния ръководител на Районен съд гр. Перник за осигуряване на средства за подмяна на част от електрическата инсталация на сградата.

Комисия „Бюджет и финанси”
Р Е Ш И :

ПРЕПРАЩА искането на Районен съд гр. Перник за увеличаване на бюджета за 2017 г. за подмяна на част от електрическата инсталация на сградата, по компетентност на Комисия „Управление на собствеността“ на ВСС.

Одитни доклади.

13. ОТНОСНО: План за професионално обучение и развитие на вътрешните одитори в дирекция „Вътрешен одит“ във ВСС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УТВЪРЖДАВА план за професионално обучение и развитие на вътрешните одитори в дирекция „Вътрешен одит“ във ВСС през 2017 г., съгласно приложения проект.

14. ОТНОСНО: Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност ОАУ 1609 в Районен съд гр. Кубрат.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. Приема резултатите от извършения одитен ангажимент – констатации, изводи и дадените препоръки за подобряване дейността на Районен съд гр. Кубрат.
2. Одобрява изпълнението на препоръките, съгласно предоставената писмена информация.
3. Одобрява плана за действие, утвърден от административния ръководител на Районен съд гр. Кубрат за изпълнение на препоръки №№№ 1.1, 3.2, 3.3 и 7.2 от таблицата с препоръките, приложение на одитния доклад.

Разни.

15. ОТНОСНО: Постановление за отказ от образуване на досъдебно производство по пр. пр. № ….. по описа на СГП.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Приема за сведение постановлението за отказ от образуване на досъдебно производство по пр. пр. № ….. по описа на СГП.

16. ОТНОСНО: Възстановяване по набирателната сметка на Районен съд гр. Варна конфискувана сума, представляваща хонорар за особен представител.
Комисия „Бюджет и финанси”
Р Е Ш И :

ДАВА СЪГЛАСИЕ Районен съд гр. Варна да възстанови с код 90 по набирателната си сметка сума в размер на …., представляваща хонорар за особен представител по гр.д. № ….. по описа на Районен съд гр. Варна.

17. ОТНОСНО: Приемане на график на обществените поръчки за 2017 г.
Комисия „Бюджет и финанси”
Р Е Ш И :

1. ОДОБРЯВА График за обществените поръчки на ВСС за 2017 г.
2. ОДОБРЯВА в Графика за обществените поръчки на ВСС за 2017 г. да се допълнят следните потребности:
2.1. Доставка на резервни части за компютърната техника за нуждите на ВСС, с прогнозна стойност ….. без ДДС.
2.2. Реализиране на онлайн излъчване в реално време на заседанията на ВСС и неговите колегии на интернет страницата му, с прогнозна стойност ….. без ДДС за срок от една година.
2.3. Предоставяне на достъп до интернет за нуждите на ВСС, с прогнозна стойност ….. за срок от една година.
2.4. Обслужване от Служба по трудова медицина, с прогнозна стойност …. за срок от една година.
2.5. Приема в Графика на обществените поръчки на ВСС за 2017 г. да не се включва услугата за предоставяне на пощенски услуги.
Предлага на Пленума на ВСС да приеме следното решение:
1. ПРИЕМА График за обществените поръчки на ВСС за 2017 г.
2. Приетият График да се предостави на всички ръководители на звена и отговорни служители, които ще бъдат ангажирани с подготовката и провеждането на процедурите.

ДОПЪЛНИТЕЛНИ ТОЧКИ:

19. ОТНОСНО: Ремонт на автомобил с марка …, собственост на ВСС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ОДОБРЯВА разход в размер на …. без ДДС или …. с ДДС за ремонт на автомобил с марка .., модел .., с рег. …, собственост на ВСС.
2. УПЪЛНОМОЩАВА комисия „Бюджет и финанси“ на ВСС да одобрява/не одобрява разходите за ремонт на автомобилите, собственост на ВСС по договор № ВСС – 1586/22.12.2016 г.

20. ОТНОСНО: Писмо от министерство на правосъдието за предоставяне на информация във връзка с изготвянето на отчет за изпълнението на Плана за действие за 2016 г. и изготвяне на План за действие за 2017 г., в изпълнение на препоръките от доклада на ЕК за напредъка на България по МСО.

Комисия „Бюджет и финанси”
Р Е Ш И :

Приема за сведение писмото от министерство на правосъдието.

21. ОТНОСНО: Писмо от министерство на правосъдието относно предоставяне на информация за реализираните мерки по Пътната карта за изпълнение на Актуализираната стратегия за продължаване на реформата в съдебната система.
Комисия „Бюджет и финанси”
Р Е Ш И :

ВЪЗЛАГА на дирекция „Бюджет и финанси“ и отдел "Европейски и международни програми и проекти“ да предприемат действия по мярка 3.3.1. за стартирането на проект „Въвеждане на програмно бюджетиране за всяка структура от институциите на съдебната власт и ориентиране на бюджета към постигане на резултати и обвързване на финансирането със заложените цели, дейности, натовареност и обективна оценка на разходите по видове преписки и дела така, че да се постигне адекватно финансиране на правораздаването като основна държавна функция“.

22. ОТНОСНО: Резултати от извършено предварително проучване, оценка на риска и текущ контрол на периодичните отчети във връзка с финансовия одит на Годишния финансов отчет на Висшия съдебен съвет за 2016 г.
Комисия „Бюджет и финанси”
Р Е Ш И :

Приема за сведение резултатите от извършеното предварително проучване, оценка на риска и текущ контрол на периодичните отчети във връзка с финансовия одит на Годишния финансов отчет на Висшия съдебен съвет за 2016 г.

23. ОТНОСНО: Доклад и попълнен въпросник за дейността на звеното за вътрешен одит в Прокуратурата на Република България за 2016 г.

Комисия „Бюджет и финанси”
Р Е Ш И :

1. Приема за сведение Доклада и попълнения въпросник за дейността на звеното за вътрешен одит в Прокуратурата на Република България за 2016 г. на основание чл. 40, ал. 3 от Закона за вътрешния одит в публичния сектор.
2. Предоставя Доклада и попълнения въпросник за дейността на звеното за вътрешен одит в Прокуратурата на Република България за 2016 г.  на Валентин Ангелов - директор на дирекция „Вътрешен одит” и му възлага да изготви обобщен годишен доклад за дейността по вътрешен одит в системата на съдебната власт за периода 01.01.2016 г. - 31.12.2016 г., който да се включи в доклада по чл. 20, ал. 3 от ЗФУКПС.

24. ОТНОСНО: Решение на КАК при Прокурорската колегия на ВСС относно планиране и обявяване на свободните длъжности за „младши прокурор“ в районните прокуратури и „младши следовател“ в следствените отдели в окръжните прокуратури.

Комисия „Бюджет и финанси”
Р Е Ш И :

СЪГЛАСУВА проект на решение за обявяване на 31 свободни длъжности за „младши прокурор“ в районните прокуратури и 19 свободни длъжности за „младши следовател“ в следствените отдели в окръжните прокуратури, които да се заемат чрез конкурси за младши прокурори и младши следователи. 

25. ОТНОСНО: Решение на КАК при Съдийската колегия на ВСС относно планиране на длъжности за „младши съдия“ в окръжните съдилища.

Комисия „Бюджет и финанси”
Р Е Ш И :

СЪГЛАСУВА проект на решение за обявяване на 29 свободни длъжности за „младши съдия“ в окръжните съдилища, които да се заемат чрез конкурс за младши съдии. 

26. ОТНОСНО: Запитване от Прокуратурата на Република България относно изпълнение на решение на Пленума на ВСС по протокол № 41/10.11.2016 г., т. 20.
Комисия „Бюджет и финанси”
Р Е Ш И :

1. Решението на ВСС регламентира случаите в които служителят е на  разположение на работодателя извън територията на предприятието, в място, уговорено между тях, в почивни и празнични дни.
2. Спазването на ограниченията по чл. 5 от Наредба № 2 е организационен въпрос, който е от компетентността на съответния административен ръководител.

27. ОТНОСНО: Счетоводни записвания за прехвърляне на активи и пасиви по баланса на ВСС.

Комисия „Бюджет и финанси”
Р Е Ш И :

ВЪЗЛАГА на отдел „Счетоводство и методология“ да изготви писмо до Министерство на правосъдието, в което да изиска вземането на допълнителни и коригиращи счетоводни операции за уточнените от работната група счетоводни салда, както и всички документи за неуточнените към момента салда по счетоводните сметки, с цел спазване на изискванията на т. 20.6 от ДДС № 20/14.12.2004 г.
Предлага на Пленума на ВСС да приеме следното решение:
1. ДАВА СЪГЛАСИЕ да се заведат по баланса на ВСС салдата по сметка 2071 „Незавършено строителство, производство и основен ремонт“ в размер на …., съгласно приложена справка по обекти, съгласувани с дирекция „УССВ“.
2. ДАВА СЪГЛАСИЕ да се прехвърли сумата в размер на …. от сметка 4020 „Доставчици по аванси в страната“, заведена по партида на „Комплект Консулт“ ООД в сметка 2071 „Незавършено строителство, производство и основен ремонт“ за обект 25184 Национален армейски комплекс – София, бул. „Ген. М. Д. Скобелев“ № 23.
3. ДАВА СЪГЛАСИЕ за завеждане на салдо по сметка 2091 „Капитализирани разходи по наети активи“ по баланса на ВСС в размер на …. за обект АС Ямбол.
4. ДАВА СЪГЛАСИЕ да се заведе по баланса на ВСС салдо по сметка 2049 „Други машини, съоръжения, оборудване“ в размер на …., представляващо ограда на обект ПБ „Боровец“ с инв. № 702049003.
5. ДАВА СЪГЛАСИЕ за завеждане на салда по сметка 4020 „Доставчици по аванси в страната“ по баланса на ВСС в размер на …. по договор № 923-2/12.12.2007 г. с „Р.О.К.“ ООД и …. по договор от 19.12.2007 г. с „Рентайм“ ЕООД.
6. ДАВА СЪГЛАСИЕ за завеждане на салдо по сметка 9200 „Поети ангажименти за разходи – наличности“ по баланса на ВСС в размер на ….. по договор № 93-00-75/27.04.2007 г. със „Строй Контрол Корект“ ЕООД.
7. ДАВА СЪГЛАСИЕ счетоводните записвания по точки от 1 до 6 да се отразят по баланса на Висш съдебен съвет към 31.12.2016 г.

28. ОТНОСНО: Извлечение от протокол № 43/24.11.2016 г. от заседанието на Пленума на ВСС, с което се възлага на дирекция „Бюджет и финанси“ на ВСС до края на м. януари 2017 г. да предложи нов вариант на Таблица № 1 относно ранговете на магистратите на районните нива.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ОТЛАГА разглеждането на точката до приемане резултатите от дейност 3 „Разработване на модел за формиране на възнагражденията и допълнителните придобивки на магистратите“ на проект: „Подобряване на процедурите по атестация и дисциплинарната практика в съдебната система“, финансиран по Оперативна програма “Добро управление“, по силата на договор за безвъзмездна финансова помощ № BG05SFOP001-3.001-0002-C01/08.09.2016 г.

29. ОТНОСНО: Определяне размерите на допълнителните възнаграждения на служители от администрацията на ВСС за изпълнение на служебните им задължения в почивни дни по организационно-техническата подготовка на Общото събрание на прокурорите за избор на член на Висшия съдебен съвет.
Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ОПРЕДЕЛЯ на основание чл. 345, ал. 4 ЗСВ допълнително възнаграждение на служители от администрацията на Висшия съдебен съвет участвали в организационно-техническата подготовка на Общото събрание на прокурорите за избор на член на ВСС проведено на 14 - 21 януари 2017 г. в размери, съгласно приложената таблица.

30. ОТНОСНО: Писмо от Националния институт на правосъдието, с искане за отпускане на лимит за 2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ да бъде извършен разход от Националния институт на правосъдието в размер на …. за финансово обезпечаване на дейностите по проект по ОПДУ – „Качествено професионално обучение за повишаване ефективността на правосъдието“.
Средствата са за сметка на наличностите по сметки от предходни години по бюджета на съдебната власт.

31. ОТНОСНО: Справка от Национална агенция по приходите към 31.12.2016 г. за размера на непогасените вземания по актове, издадени от органи на съдебната власт, за които производството не е прекратено на основание чл. 225, ал. 1 от ДОПК.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ПРИЕМА ЗА СВЕДЕНИЕ  справка от Националната агенция по приходите към 31.12.2016 г. за размера на непогасените вземания по актове, издадени от органи на съдебната власт, за които производството не е прекратено на основание на чл. 225, ал. 1 от ДОПК на обща стойност ….
2. ВЪЗЛАГА на дирекция „Бюджет и финанси” да организира работна среща на експертно ниво за изясняване на допълнителни въпроси относно предоставената справка от Националната агенция по приходите с писмо вх.№ 96-00-626/25.01.2017 г.
3. ВЪЗЛАГА на дирекция „Бюджет и финанси” след направен анализ да предложи проект на решение на Пленума на Висшия съдебен съвет относно определяне на процент на провизии за несъбираемост вземанията  от Националната агенция по приходите.

32. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет след 02.02.2017 г. да бъдат включени следните проекти на решения:

1. Корекции на бюджета на органите на съдебната власт за 2017 г.

- „Дава съгласие“
1.1. Извършване на промяна по бюджета на Висш съдебен съвет, с цел осигуряване на средства за заплащане на данък сгради и такса за битови отпадъци за имоти, управлението на които е възложено на Пленума на ВСС.
1.2. Искане от административния ръководител на Окръжен съд гр. Хасково за осигуряване на средства за закупуване на дизелово гориво за отопление.
1.3. Искане от административния ръководител на Административен съд гр. Стара Загора за осигуряване на средства за представителни разходи, във връзка с тържествено отбелязване на десет години от създаването и началото на дейността на съда.
1.4. Искане от административния ръководител на Районен съд гр. Белоградчик за осигуряване на средства за закупуване на дизелово гориво за отопление.
1.5. Искане от административния ръководител на Районен съд гр. Никопол за осигуряване на средства за закупуване на дизелово гориво за отопление.
1.6. Искане от административния ръководител на Районен съд гр. Тополовград за осигуряване на средства за закупуване на гориво за отопление.

3. Одитни доклади.
3.1. План за професионално обучение и развитие на вътрешните одитори в дирекция „Вътрешен одит“ във ВСС.
3.2. Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност ОАУ 1609 в Районен съд гр. Кубрат.

4. Разни
4.1. Постановление за отказ от образуване на досъдебно производство по пр. пр. № ……. по описа на СГП.
4.2. Ремонт на автомобил с марка .., модел .., с рег. № .., собственост на ВСС.
4.3. Счетоводни записвания за прехвърляне на активи и пасиви по баланса на ВСС.
4.4. Извлечение от протокол № 43/24.11.2016 г. от заседанието на Пленума на ВСС, с което се възлага на дирекция „Бюджет и финанси“ на ВСС до края на м. януари 2017 г. да предложи нов вариант на Таблица № 1 относно ранговете на магистратите на районните нива.
4.5. Определяне размерите на допълнителните възнаграждения на служители от администрацията на ВСС за изпълнение на служебните им задължения в почивни дни по организационно-техническата подготовка на Общото събрание на прокурорите за избор на член на Висшия съдебен съвет.
4.6. Писмо от Националния институт на правосъдието, с искане за отпускане на лимит за 2017 г.
4.7. Справка от Национална агенция по приходите към 31.12.2016 г. за размера на непогасените вземания по актове, издадени от органи на съдебната власт, за които производството не е прекратено на основание чл. 225, ал. 1 от ДОПК.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							ДИМИТЪР УЗУНОВ